Case ID: 1201491
Sentence 23: Onların müraciət etməkdə məqsədləri yalnız ödəmə ilə bağlı olmuşdur.Həmin qaydaya əsasən birdəfəlik ödəmə “Məşğulluq haqqında” Azərbaycan Respublikasının Qanununa uyğun olaraq işsiz kimi qeydiyyata alınmış və sözügedən Qaydanın 2.3-cü bəndində göstərilən kateqoriyaya aid olmayan şəxslərə təyin olunur və ödənilir.Birdəfəlik ödəmə üçün müraciət etmiş şəxsin həmin Qaydaya uyğun olaraq, hüquqlarının müəyyən edilməsi üçün Azərbaycan Respublikasının Əmək və Əhalinin Sosial Müdafiəsi, İqtisadiyyat, Ədliyyə, Daxili İşlər, Kənd Təsərrüfatı nazirliklərinin, habelə digər dövlət orqan və təşkilatlarının, qurumların informasiya ehtiyatlarından və sistemlərindən istifadə olunmaqla araşdırma aparılmışdır.Beləliklə İddiaçı kənd təsərrüfatına yararlı pay torpaq mülkiyyətçisi olduğundan, “Məşğulluq haqqında” Azərbaycan Respublikasının Qanununun 4.1.3-cü və 5.12.1 -ci maddəsinə uyğun olaraq, Nazirliyin Mərkəzləşdirilmiş Elektron İnformasiya Sisteminin (bundan sonra - MEİS) “Məşğulluq” altsistemində ona işsiz statusu verilməmişdir və aztəminatlılıq meyarına cavab verməməsi səbəbindən birdəfəliködəmənin ödənilməsindən imtina olunmuşdur.